Kostnaður við byggingu menntaskólans langt fram úr áætlun Bygging skólahúss Menntaskóla Borgarfjarðar við Borgarbraut í Borgarnesi hefur farið verulega fram úr kostnaðaráætlunum og sýnt að það verður miklum mun dýrara en upphaflegar áætlanir gerðu ráð fyrir . Þegar bygging hússins hófst haustið 2006 varð fljótlega ljóst að byggingarkostnaðurinn myndi hækka umtalsvert þegar ákveðið var að hafa kjallara undir því , enda mikið rými sem þarf fyrir lagnir í stóru húsi . Við það hækkaði bráðabirgðaáætlun um 140 milljónir . Kostnaðaráætlunin var síðan endurmetin á síðasta hausti þegar komin voru tilboð í lokafrágang hússins . Niðurstaðan þá var 881 milljón króna , en á dögunum lagði byggingarnefndin fram framkvæmdaskýrslu . Þar kom í ljós að byggingarkostnaðurinn færi 160 milljónir fram úr þessari tæplega ársgömlu áætlun og hann yrði í heildina einn milljarður og 43 milljónir . Sjá nánar í Skessuhorni sem kemur út í dag .